tomron87/hebrew-wikipedia-sentences-corpus huggingface dataset:
דינו ויורל מולדובן (רומנית: Dinu Viorel Moldovan; נולד ב-8 ביולי 1972 בביסטריצה) הוא שחקן עבר ומאמן כדורגל רומני ששיחק בעמדת החלוץ.
מולדובן היה בורג חשוב בנבחרת רומניה במהלך שנות ה-90.
השנים המוצלחות ביותר בקריירה שלו היו בפנרבחצ'ה ובנאנט, 1998–2004.
בנבחרת רומניה שיחק מולדובן 70 משחקים, בהם כבש 26 שערים.
הוא שיחק בנבחרת רומניה במהלך מונדיאל 1994 בארצות הברית, יורו 1996, מונדיאל 1998 (במהלך הטורניר הוא כבש את שערה הראשון של רומניה, במשחק נגד גרמניה) ויורו 2000.
לאחר פרישתו אימן את ואסלוי במשך עונה אחת (), ולאחר שעזב אותה החל לאמן את בראשוב.
אחר כך אימן את ספורטול, ועזב אחרי חצי שנה.
הוא אימן את קבוצת ראפיד בוקרשט ובשנת 2014 מונה למאמן נבחרת רומניה עד גיל 21.
ויז'ה לה אנגוסטורה (בספרדית: Villa La Angostura) היא עיירת נופש ארגנטינאית לחוף אגם נאוול ואפי שבפרובינציית נאוקן, כ-110 ק"מ דרומית לסן מרטין דה לוס אנדס וכ-90 ק"מ צפונית-מערבית לבארילוצ'ה.
למילה הספרדית Angostura אין מקבילה בעברית, ופירושה הוא למעשה שם העצם של המילה "צר", ההפך מ"רוחב".
פירוש השם "ויז'ה לה אנגוסטורה" הוא "עיר הרוחב הצר", והוא נגזר ממצר היבשה שהיא שוכנת עליו בחלקה.
ויז'ה לה אנגוסטורה נמצאת בתחומו של הפארק הלאומי נאוול ואפי.
היא שוכנת לחופו הצפון-מזרחי של אגם נאוול ואפי, ובחלקה מצויה על מצר יבשה שהוא חלק מחצי האי קֶטְרִיאוּאֶה, עליו נמצא הפארק הלאומי לוֹס אָרָזָ'אנֶס.
צפונית מערבית לה נמצא אגם קורנטוסו.
באזור בו מצויה ויז'ה לה אנגוסטורה חיו בעבר אנשי האואיליצ'ה, המשתייכים לתרבות המפוצ'ה.
ארגנטינה השתלטה על האזור רק בשנות ה-80 של המאה ה-19. ראשוני המתיישבים היו מהגרים גרמנים, שנופי המקום הזכירו להם את מולדתם, וההשפעה הגרמנית על האדריכלות בעיר ניכרת גם כיום.
עד סוף המאה הגיעו מתיישבים נוספים מרחבי ארגנטינה, לצד מהגרים מסוריה ולבנון.
ב-15 בספטמבר 1932 הוכרזה ויז'ה לה אנגוסטורה כעיר.
עוד קודם לכן הוקמה בה תחנת טלגרף, ובהמשך הוקמו בה גם כנסייה (1938) ותחנת משטרה (1943).
מאז שנות ה-90 של המאה ה-20 התרחבה ויז'ה לה אנגוסטורה באופן ניכר.
נופי האזור יחד עם המבנים הגרמניים שבעיירה תועדו בסרט "קטנטנות".
כל אלה תרמו לאווירה הקסומה והתקופתית של הסרט.
בעבר התבססה ויז'ה לה אנגוסטורה על תעשיית העץ, אך לאחר הקמת הפארקים הלאומיים בסביבתה דעכה תעשייה זו.
בד בבד, התחזקו ענפי הנדל"ן והתיירות כענפי הכלכלה העיקריים של העיירה.
התיירות בוויז'ה לה אנגוסטורה עונתית.
בחורף פוקדים אותה תיירים העוסקים בספורט חורף באתרי הסקי הסמוכים אליה.
בקיץ פוקדים אותה מטיילים המסיירים באתרים הסמוכים לה - שבעת האגמים, הפארק הלאומי נאוול ואפי והפארק הלאומי בוסקה דה לוס אראז'נס, שהוא המקום היחיד בעולם שבו יש יער של עצי מירטל צ'יליאני.
באגם נאוול ואפי פועלות חברות המציעות פעילויות של ספורט ימי כגון שיט קיאקים, סקי מים וגלישת רוח.
נחל קורנטוסו, שאורכו 200 מטרים בלבד, מחבר בין אגם נאוול ואפי לאגם קורנטוסו, והוא אתר פופולרי לדייג של דגי סלמון וטרוטה.
ויוסוניק היא חברה אמריקאית-טאיוואנית ותאגיד רב-לאומי.
החברה מתמחה בעיקר במוצרי אלקטרוניקה, מסכי מחשב וטלוויזיה, ומקרנים מסוגים שונים המיועדים הן לצורכי קולנוע ביתי והן לגופים עסקיים שונים.
בשנת 1990 היא השיקה קו מסכי מחשב "ויוסוניק" (ViewSonic) ותוך זמן קצר החליפה את שמה לשם המותג המצליח.
ויז'ה קרלוס פאס (בספרדית: Villa Carlos Paz) היא עיר הנמצאת בצפון-מרכז פרובינציית קורדובה, ארגנטינה, בחלק הדרומי של עמק פוניז'ה (Valle de Punilla).
העיר נוסדה על ידי החוואי קרלוס ניחנדרו פאס בשנת 1914, ומכאן שמה ("הכפר של קרלוס פאס).
ההתיישבות במקום התאפשרה גם מהעובדה שכעשרים שנים קודם לכן, הסתיימה בנייתו של סכר 'סאן-רוקה', שאוצר את מי נהר סן-אנטוניו, ומי האגם מנוצלים לשימוש חקלאי לאזור, וכמאגר מי שתייה לטובת העיר קורדובה הממוקמת כ-36 ק"מ ממזרח.
גידול זה באוכלוסייה משקף את מקומה החשוב של העיר בתוך העמק, שהוא עצמו חלק מאזור תיירותי גדול בקנה מידה ארצי, בזכות האגם סן רוקה (San Roque), המשמש גם כאגם לצורכי ספורט ימי.
בשנים האחרונות סובל האגם ממיעוט גשמים ומזיהום הנוצר כתוצאה מפינוי שפכין לתוכו, נושא המדאיג את הרשויות ואת התושבים.
ויולטה וילאס (בפולנית: Violetta Villas; 10 ביוני 1938 – 5 בדצמבר 2011) הייתה זמרת, שחקנית, מלחינה, כותבת שירים וכוכבת קברט בינלאומית ממוצא פולני.
קולה של וילאס היה סופרנו קולורטורה.
היא ניגנה בפסנתר, כינור וטרומבון, ונחשבה כבעלת שמיעה אבסולוטית.
היא הייתה הכוכבת הראשונה שהופיעה במלון-קזינו "Dunes" בלאס וגאס, ארצות הברית, בשנים 1966–1971. במהלך הקריירה שלה כיכבה בשישה סרטי קולנוע, הופיעה במחזות זמר והקליטה כ-300 שירים בעשר שפות (פולנית, אנגלית, צרפתית, גרמנית, לטינית, נפוליטנית, רוסית, ספרדית ופורטוגזית).
וילאס הייתה פעילה למען זכויות בעלי חיים.
דמותה הייתה שנויה במחלוקת בשל התמכרותה לאלכוהול ולמורפין, ומכיוון ששימשה כמודיעה של שירותי הביטחון הפולנים, תחת שם הקוד "גבריאלה".
בנוסף סבלה מהפרעה דלוזיונלית, שהשפיעה באופן שלילי על יחסיה עם משפחתה וסביבתה.
ב-2011 זכתה במדליית "Merit to Culture - Gloria Artis" של משרד התרבות והמורשת הפולני, על תרומתה לתרבות ולעם הפולני.
ויולטה פארה (Violetta Parra; נולדה ב-4 באוקטובר 1917 בסן קרלוס, כ-100 ק"מ צפונית-מזרחית לקונספסיון, נפטרה ב-5 בפברואר 1967 בסנטיאגו דה צ'ילה) הייתה מוזיקאית, זמרת ואומנית צ'יליאנית.
אביה של ויולטה היה מורה למוזיקה.
מאמה היא קיבלה את המורשת של שירי העם הצ'ילאניים.
ילדותה של ויולטה עברה עליה בכפר, בתנאים של עוני, יחד עם שמונה אחים ואחיות, ביניהם המתמטיקאי והמשורר ניקאנור פארה, ורוברטו פארה, "El tío Roberto", זמר ומלחין.
ויולטה החלה להלחין כבר בגיל 12, והחלה ללמוד הוראה בסנטיאגו.
בתקופה זו היא הלחינה יצירות בסגנון בולרו, קורידו וטונאדה והופיעה במקומות שונים.
בשנת 1938 היא התחתנה עם לואיס סרסדה, נהג רכבות ופעיל במפלגה הקומוניסטית הצ'יליאנית.
מנישואין אלה נולדו שני המוזיקאים איסבל פארה ואנחל פארה.
לאחר נישואיה נטלה פארה פסק זמן של כשש שנים מפעילותה המוזיקלית על מנת להתרכז בחיי משפחתה.
בשנת 1944 חזרה להופיע, תחילה תחת השם ויולט דה מאיו.
היא שרה שירים ארגנטינאים ידועים ושירים ספרדיים, במסעדות ובתיאטראות.
היא הופיעה עם שני ילדיה, ובהמשך גם עם אחותה הילדה.
הן עשו סיבוב הופעות בארגנטינה, יחד עם ילדיה.
בשנת 1954 היא נסעה לפולין ולברית המועצות, ואחר כך חיה שנתיים בפריז.
בפריז הקליטה את שיריה ונפגשה עם אומנים רבים, עד שחזרה לצ'ילה.
ב-1958 היא החלה ליצור יצירות אומנות פלסטית, וללמד מוזיקה ואומנות ברחבי המדינה.
בשנת 1961 היא נסעה יחד עם שני ילדיה לארגנטינה, ומשם לפינלנד, שם השתתפה בפסטיבל הנוער של הפדרציה העולמית של הנוער הדמוקרטי.
לאחר נסיעה זו נשארה שוב למשך שלוש שנים בצרפת.
בשנת 1965 נסעה לשווייץ וצילמה סרט דוקומנטארי על יצירתה, ואז חזרה לצ'ילה ופתחה יחד עם שני ילדיה את מרכז התרבות ב-La Reina, רובע מזרחי בסנטיאגו.
במרכז זה הכיר אותה ויקטור חרה והושפע ממנה.
במרכז התרבות זה היא שמה קץ לחייה, כנראה בהשפעת האהבה שלה לג'ילבאר פאבר, חלילן שווייצרי.
תרומתה העיקרית של ויולטה פארה היא אוסף המוזיקה העממית של צ'ילה, שהיווה בסיס לנואבה קנסיון, תנועת המוזיקה החדשה בצ'ילה ובדרום-אמריקה בכלל.
כשהחלה פאר לפעול, הייתה המוזיקה בצ'ילה מוטית לעבר התרבות והמוזיקה האירופאית, ונטתה להתעלם מהמוזיקה העממית וזו של הילידים האינדיאנים .
פארה כתבה את השיר הנודע Gracias A La Vida ("תודה לחיים"), שמוכר בעיקר דרך הביצוע של מרסדס סוסה.
שיר ידוע נוסף של פארה, שאף הוא בוצע על ידי מרסדס סוסה, הוא volver a los 17 ( "לחזור לגיל 17").
זהו השיר האחרון שכתבה בטרם התאבדה.
בתחילת שנות ה-60, כשכבר הייתה לה קריירה בינלאומית פורחת כזמרת-יוצרת, החלה ויולטה פארה ליצור סדרה של ציורים, פסלים ורקמות שהושפעו מהמוזיקה שלה.
הארפילרים שלה - רקמות ענקיות - הן המורכבות ביותר מבין היצירות הללו: דימויים בהשראת אמנות פרה-קולומביאנית, מספרים סיפורים מלאי רגש נצחי.
הם מראים נשים, גברים או חיות שנאספו בסצנות חגיגיות, היסטוריות או רוחניות.
תפרי צמר עבים, פיסות מקרמה וצמה סרוגה משמשים להענקת תלת מימד לדמויות.
הצי הקרב הראשון (1964) מתאר את המאבקים של צ'ילה במהלך מלחמת האוקיינוס השקט (1879-1884), כאשר הגיבור הלאומי קפטן ארתורו פראט מניף בגאווה בדגל צ'ילה כשספינתו, ה-Esmeralda, טובעת.
ב-El circo (1961), מתאר קבוצה של דמויות צבעוניות שרות ורוקדות, אולי שיכורות מהאדים הבוקעים מקנקן גדול במרכז, או אולי נפלו קורבן לרעות הנשפכות מתיבת פנדורה המוזרה הזו.
הארפילרים של פארה היו כלי להעברת רגשות עמוקים שהיו פרטיים ומשותפים, מקומיים ובינלאומיים, וקשורים לתרבות גבוהה ונמוכה כאחד.
יצירותיה הוצגו בביאנלה ה-59 בוונציה, בתערוכה "חלב של חלומות".
ויז'ה אפקואן (בספרדית: Villa Epecuén) הייתה עיירת נופש לחוף לגונה אפקואן בפרובינציית בואנוס איירס, כ-520 ק"מ דרומית-מערבית לבואנוס איירס וכ-560 ק"מ מערבית ללה פלאטה.
העיירה נחרבה בשיטפון ב-1985 וננטשה.
ויז'ה אפקואן הוקמה בשנות ה-20 של המאה ה-20 והתבססה כעיירת תיירות לחוף לגונה אפקואן.
מסילת ברזל חיברה בינה לבין בואנוס איירס, והקלה על הגעתם של התיירים הרבים, שהגיעו כדי ליהנות מהסגולות הרפואיות של מי הלגונה המלוחים.
בשיאה, התגוררו בעיירה כ-1,500 תושבים, והיו בה כ-5,000 חדרי מלון.
בין שנות ה-50 לשנות ה-70 הגיעו אליה מדי קיץ (בין נובמבר למרץ) כ-25 אלף מבקרים.
ב-10 בנובמבר 1985 גרם מזג האוויר הסוער לפריצת סכר באגם, ובעקבות זאת קרסה גם סוללה שנועדה להגן על העיר.
המים הציפו את העיירה במהירות, תושביה נטשו אותה, והיא נהרסה.
עד 1986 הגיע גובה פני המים בעיירה ל-4 מטרים, והוא המשיך לעלות עד לשיא של 10 מטרים, שנרשם ב-1993.
מאז 1993, החלה ירידה הדרגתית בגובה מפלס המים, וב-2009 כבר יבשו לגמרי חלקים ממנה.
אחד התושבים, קשיש בשנות ה-80 לחייו, אף חזר לביתו, והוא התושב היחיד שחי כיום בוויז'ה אפקואן.
בעקבות ירידת המפלס, שבה ויז'ה אפקואן והפכה למוקד משיכה לתיירים, שמגיעים עתה לחזות בבתים ההרוסים של עיר הרפאים.
ויולטה יאקובה (בבולגרית: Виолета Якова, במקורות בעברית גם: ויולטה יעקבה; 2 ביוני 1923, דופניצה, ממלכת בולגריה – 18 ביוני 1944, ראדומיר, ממלכת בולגריה) הייתה פרטיזנית יהודייה, חברת המפלגה הקומוניסטית של בולגריה.
יאקובה, שכינויה המחתרתי היה "איוואנקה", השתתפה במספר מבצעי התנקשות באנשי צבא בולגרים וגרמנים ובכללם ההתנקשות במפקד המשטרה הבולגרית הקולונל אטאנאס פאנטב ובפטרונו הגנרל חריסטו לוקוב.
היא נרדפה על ידי כוחות הביטחון הבולגריים, וביוני 1944 נפצעה במהלך חילופי אש עם המשטרה בעיר ראדומיר, נלכדה ועונתה למוות.
ויולטה יאקובה נולדה בדופניצה למשפחה קשת יום.
המצב הכלכלי הקשה ששרר בבולגריה לאחר מלחמת העולם הראשונה, הוביל משפחות יהודיות רבות להגר מיישובים קטנים יחסית לריכוזי אוכלוסין, ובנסיבות אלו היגרה גם משפחתה של יאקובה לבירה סופיה.
ויולטה למדה תפירה והועסקה כשוליית חייט.
ב-1939 הצטרפה לארגון הנוער של המפלגה הקומוניסטית הבולגרית.
ב-1942, לאחר הצטרפות בולגריה למדינות הציר מתוקף חתימתה על ההסכם התלת-צדדי הצטרפה ויולטה יאקובה למחתרת.
נחשבה ללוחמת נועזת והשתתפה במבצעי התנקשות בלב סופיה, ובכללם ההתנקשות בגנרל חריסטו לוקוב ובמפקד המשטרה הקולונל אטאנאס פאנטב.
שמה יצא למרחוק, והיא הפכה למבוקשת על ידי כוחות הביטחון הבולגריים.
בראשית מרץ 1944 הגיע מידע מודיעיני למשטרה הבולגרית בדבר הימצאה בעיר ראדומיר, והמשטרה החלה לנהל מצוד אחריה.
ביוני היא אותרה ונלכדה לאחר קרב יריות עם המשטרה הבולגרית, שבמהלכו נפגעה.
יאקובה עונתה למוות על ידי המשטרה הבולגרית.
תעוזתה בקרב ונסיבות מותה הפכו את יאקובה לאחד מסמלי המאבק במשטר הפרו-פאשיסטי בבולגריה, ובתקופת השלטון הקומוניסטי הואדר שמה.
היא הוכרזה גיבורה לאומית של בולגריה.
ב-1970 הופק בבולגריה סרט קולנוע בשם "המלאכים השחורים", שעסק בהתנקשות בקולונל אטאנאס פאנטב, ובו גולמה דמותה של יאקובה וצוין חלקה.
בעיר ראדומיר הוקמה אנדרטה לזכרה.
ויז'ה מרסדס (בספרדית: Villa Mercedes) היא עיר בפרובינציית סן לואיס בארגנטינה.
העיר שוכנת על גדות נהר קינטו, במרחק של 90 קילומטרים מהעיר סן לואיס, בירת הפרובינציה, ובמרחק של 732 קילומטרים מבואנוס איירס, בירת ארגנטינה.
במאה ה-18 נוסד במקום כפר קטן ולצדו סניף דואר, שסבלו מספר פעמים מהתקפות ילידים.
ב-1856 חוסטו דרקט, מושל פרובינציית סן לואיס, הקים בקרבת הכפר את מבצר פורטין קונסטיטוסיונל, כחלק ממערך ביצורים בפרובינציה שנועד לבלום את התקדמות של בני שבט רנקל מזרחה.
שם המבצר הפך להיות גם שם ההתיישבות עד ששונה ב-1861 ל"ויז'ה מרסדס".
בשנים שלאחר מכן הייתה הגירה גדולה להתיישבות עד שב-1896 ויז'ה מרסדס קיבלה מעמד של עיר.
בעיר נמצאות מספר פקולטות של האוניברסיטה הלאומית של סן לואיס, שמרכזה בעיר סן לואיס, בהן הפקולטה להנדסה ומדעים כלכליים-חברתיים.
את ויז'ה מרסדס משרת נמל התעופה ויז'ה ריינולדס, שנמצא בקרבת הכפר ויז'ה ריינולדס, במרחק של כ-10 קילומטרים דרום-מזרחית לעיר.
ויז'ה מרסדס נמצאת על מסלול הכבישים הלאומיים 7 ו-8, המקשרים בין פרובינציית בואנוס איירס ופרובינציית מנדוסה.
ויז'ה מריה (בספרדית: Villa María) היא עיר בפרובינציית קורדובה בארגנטינה.
ויז'ה מריה שוכנת על גדות נהר ריו טרסרו, במרחק של 146 קילומטרים מקורדובה, בירת הפרובינציה, ובמרחק של 555 קילומטרים מבואנוס איירס, בירת ארגנטינה.
ויז'ה מריה נוסדה ב-27 בספטמבר 1867 על ידי מנואל אנסלמו אוקמפו ליד מוצב צבאי ישן.
המתיישבים הראשונים היו מהגרים, בעיקר איטלקים, ספרדים וגרמנים.
האוכלוסייה גדלה, עד שב-1915 ויז'ה מריה קיבלה מעמד של עיר.
כלכלת העיר מסתמכת בעיקר על תעשייה, ובעיקר תעשיית החלב, כרייה, גידול מקנה וחקלאות, הכוללת בין היתר גידול סויה, תירס, הדרים ובוטנים.
בעיר שוכנת האוניברסיטה הלאומית של ויז'ה מריה.
בנוסף, קיימות בעיר שלוחות של אוניברסיטאות אחרות, כמו האוניברסיטה הטכנולוגית הלאומית.
ויז'ה מריה נמצאת על מסלול הכבישים הלאומיים 9, המקשר בין צפון ארגנטינה ובואנוס איירס, ו-158, המקשר בין הערים ריו קוארטו וסן פרנסיסקו, שתיהן בפרובינציית קורדובה.
ויז'ה קסטלי (בספרדית: Villa Castelli) הוא כפר בפרובינציית לה ריוחה שבמערב ארגנטינה.
הכפר נקרא על שם המדינאי והפוליטיקאי הארגנטינאי חואן חוסה קסטלי .
הוא ממוקם על גדות הריו ברמחו-וינצ'ינה , יובלו של נהר הדסאגואדרו , ולמרגלות רכס הסיירה דה פאמאטינה .
במרץ 2015 התרסקו בסמוך לכפר שני מסוקים שהובילו ספורטאים צרפתים שהשתתפו בתוכנית מציאות.
כל נוסעי המסוקים, שמונה ממשתתפי התוכנית ושני הטייסים המקומיים, נהרגו.
ויז'ה גוברנדור גאלבס (בספרדית: Villa Gobernador Gálvez) היא אחת מ-19 הערים בפרובינציית סנטה פה שבארגנטינה השוכנת בצדו המערבי של נהר פרנה.
העיר נמצאת במרחק 294 קילומטרים מעיר הבירה של ארגנטינה בואנוס איירס, ובמרחק 14 קילומטרים בלבד מהעיר רוסאריו, העיר הגדולה ביותר בסנטה פה, שאזור המטרופולין שלה גובל בוויז'ה גוברנדור גאלבס בצפון על ידי יובל שיוצא מנהר הפרנה ונקרא סאלאדיז'ו.
לפי מפקד אוכלוסין של המכון הלאומי לסטטיסטיקה של ארגנטינה, התגוררו בעיר כ-80,769 תושבים בשנת 2010, והיא העיר הרביעית המאוכלסת ביותר בפרובינציה של סנטה פה.
העיר נוסדה ב-25 בפברואר 1888 על ידי מהגר איטלקי, המהנדס אנריקו מוסקוני, שהיה אביו של המהנדס הצבאי הגנרל אנריקה מוסקוני, שידוע בארגנטינה כמנהל הראשון של חברת הנפט הממשלתית YPF.
ד"ר חוסה גאלבס, מושל הפרובינציה של סנטה פה משנת 1886, שכר את שירותיו של מוסקוני על מנת לאתר את מערכת הרכבת שתחבר את סנטה פה לפרובינציית מנדוסה.
כדי לעשות כן רכש מוסקוני קרקע, ואישור שקיבל מידי המושל הפך אותה לעיירה, שאוכלסה בעיקר על ידי מהגרים שבאו מאיטליה וספרד.
העיירה הוכרזה כעיר ב-12 באפריל 1962 על ידי המושל קרלוס סילבסטר בגניס ובאותה העת התגוררו בה כ-18,000 תושבים.
העיר שמוכרת כיום כוויז'ה גוברנדור גאלבס היא למעשה התאחדותן של שלוש עיירות: ויז'ה גוברנדור, ויז'ה דייגו ופואבלו נואבו.
ההיסטוריה של העיר מונצחת ומשתמרת במוזיאון הציבורי המוזיאון העירוני ד"ר ראול מאלאטסטה שהוקם בשנת 1986 ומנוהל על ידי עמותת אזרחים.
ויז'ה גוברנדור גאלבס מחולקת ל-20 באריוס (שכונות) וקיימים בה בית חולים ציבורי, מספר מרכזי בריאות ציבוריים קטנים, מספר מועדוני ספורט, חמישה בנקים ושתי תחנות רדיו.
ביישוב זה מרבית השירותים ניתנים לתושבים בצורה קואפרטיבית על ידי הקואפרטיב גומרה שמחזיק בבית החולים המרכזי, חברת החשמל היישובית, בתי הספר הטכנים, מרכז הספורט הקהילתי ומספק גם שירותי אינטרנט וטלפון לתושבי גאלבס.
ויולטה היא סדרת טלוויזיה שעלתה לראשונה בארגנטינה בערוץ דיסני ב-14 במאי 2012. הסדרה היא הפקה משותפת בין ערוץ דיסני של אמריקה הלטינית וערוץ דיסני האירופאי, המזרח התיכון, אפריקה ופולקה הפקות.
בסדרה מככבים שחקנים רבים מארצות שונות, יחד עם מרטינה סטואסל בתפקיד הראשי.
הסדרה העולתה לראשונה בישראל בערוץ דיסני ישראל ב-3 בספטמבר 2012. ב-3 ביוני 2015 שודר הפרק האחרון של ויולטה בישראל.
לאחר ההצלחה שהושגה באמריקה הלטינית, איטליה, ספרד, צרפת וישראל, עם מעריצים מכל העולם, זכייה בפלטינה מרובעת ו"פריצה" גדולה באינטרנט, התוכנית שודרה בשאר אירופה, כולל רוסיה, מרכז אירופה ומזרחה, המזרח התיכון ואפריקה.
הטלנובלה זכתה בשנת 2012 בטקס חלוקת פרסים "בחירת הילדים בניקלודיאון" באמריקה הלטינית.
הצילומים לעונה השנייה של ויולטה החלו ב-1 בנובמבר 2012 ופרק הבכורה שודר ב-29 באפריל 2013. העונה השנייה כללה 80 פרקים, אותו מספר פרקים כמו בעונה הראשונה.
בחודש אוגוסט 2013, המפיק אדריאן סואר אישר בראיון שהתחילו עם הצילומים לעונה השלישית.
ב-28 ביולי 2014 העונה השלישית והאחרונה עלתה לשידור, עם אותו מספר של פרקים משתי העונות הקודמות לה.
בנוסף ב-2016 יצא הסרט "טיני: השינוי הגדול של ויולטה".
ויולטה היא נערה שאינה מודעת לכישרון השירה המאוד-ייחודי שלה, אותו ירשה מאמה (מריה) - זמרת מפורסמת שנהרגה בתאונה טראגית עוד כשויולטה הייתה בת 5. חרמאן, אביה, הוא אדם מאוד מצליח שאוהב אותה מאוד עד כדי כך שלפעמים הוא מתנהג אליה בקשיחות יתר ומגונן עליה בצורה מוגזמת.
בשל הרצון להגן על ביתו, הוא מחליט להסתיר בפניה את עברה וגורלה של אימה, וזאת משום שהוא דואג שהיא לא תלך בדרכה ותהיה זמרת.
לאחר מות האם, עברו השניים למדריד, שם חרמאן גידל את ויולטה בעצמו, כמעט ללא קשר עם ילדים בני גילה.
הוא היה מודע לכך שויולטה מאוד מוכשרת מוזיקלית ולכן הוא עודד אותה ללמוד נגינה בפסנתר, בעודו מרחיק אותה משירה ריקוד ונגינה.
הכל משתנה כשהם חוזרים לארץ מולדתם ארגנטינה: שם, בבואנוס איירס, לאחר שמורה הפרטית של ויולטה מתפטרת, חרמאן מביא מורה חדשה בשם אנג'י שמתחזה למורה פרטית אבל בעצם היא דודתה הנשכחת של ויולטה, אנחלס, אחותה של מריה.
ויולטה החליטה ללמוד את שיעורי הפסנתר שלה ב"סטודיו 21", היא מיד מתאהבת במקום ומתחילה ללמוד בסטודיו שיעורי מוזיקה ריקוד ופיתוח קול כמו כולם אבל בלי שאביה ידע.
ליאון ותומס הם סיפור מיוחד שהיא עוברת, היא מכירה את תומאס בימיה הראשונים, מתאהבת בו ולא מפסיקה לחשוב עליו אך לאחר כמה זמן שמכירה את ליאון היא מבינה שמה שפוגע בה כמו תומאס צריך להתרחק כמו מאש ומתקרבת לליאון ואף מתאהבת גם בו..
בסופו של דבר היא מחליטה לא להיות עם אף אחד מהם, אביה מחליט לקבל את התשוקה שלה למוזיקה והיא חיה חיים שלווים.
לאחר חזרתו של תומאס לספרד, ויולטה מתקרבת לליאון והם נהיים זוג, אבל דייגו, דמות שמצטרפת בעונה זו, עושה הכל כדי להפריד ביניהם, בגלל הסכם עם לודמילה שאם יגרום לה להתאהב בו וישבור את ליבה ורק אחרי שתצא מהסטודיו היא תגלה לו מי זה אביו.
ליאון מגלה את התוכנית של דייגו ולודמילה, אבל אף אחד לא מאמין לו.
חרמאן ממשיך להגן על ויולטה, אבל עכשיו יותר בסובלנות.
פרנצ'סקה מכירה בחור בשם מרקו, שמתאהב בה ובמשך העונה הם נהיים זוג.
האחים ג'ייד ומאטי שוכרים שחקנית בשם אזמרלדה כדי להפריד בין אנג'י לחרמאן.
מלבד לגרום לחרמאן להתאהב, אזמרלדה מצליחה לגנוב לחרמאן את כל כספו.
בינתיים מתפתח רומן לא צפוי בין מקסי לנטי שלודמילה מנסה לעצור בכל כוחה.
פדריקו מגיע בפעם השנייה לסטודיו מאיטליה ומתאהב בלודמילה, גם לודמילה מתאהבת בו אבל היא לא נותנת לו להתקרב אליה, בסופו של דבר הם נהפכים לזוג.
קמילה וברודוויי לא מפסיקים לריב ולהשלים, הם מחליטים להישאר ידידים, אבל לבסוף הם חוזרים להיות יחד.
לאחר כמה מהסכסוכים מהמזימה שאותה רקמו לודמילה ודייגו הם הצליחו לגרום לליאון ויולטה להיפרד ולגרום לדייגו ויולטה להפוך להיות זוג.
ובדיוק באותו הזמן, ליאון ניהיה בן הזוג של לרה- המכונאית שלו במוטוקרוס (תחרויות האופנועים) בו הוא מתאמן.
לאחר כמה זמן מתקיימת תחרות ריקוד בסטודיו בחסות "יו-מיקס" והזוכים נוסעים למדריד.
המנצחים בתחרות היו ליאון ויולטה ודייגו ופרנצ'סקה.
בעודם מופיעים מזימתם של לודמילה ודייגו התגלתה ומיד לאחר מכן ליאון ויולטה חוזרים להיות יחד.
עם סיום מסע ההופעות העולמי המצליח של ויולטה וחבריה באירופה עם "Ymix", התלמידים חוזרים לבואנוס איירס לשנת הלימודים האחרונה שלהם.
לאנדרס יש בלוג אהבה, שם הוא מספר על סיפורי האהבה של חבריו לסטודיו, בעילום שם אבל מיד אפשר לדעת על מי הוא מדבר, וכולם כועסים עליו.
הסיפור בין מקסי לנטי מסתבך כאשר מופיעות שתי דמויות נוספות: מתילדה (מתאהבת במקסי) ופליפה (מתאהב בנטי), לודמילה משתמשת בפליפה כדי לגרום לפדריקו לקנא, מה שעובד די טוב.
ג'ייד מתחנת עם ניקולס בעונה זאת, וחרמאן ואנג'י מתחתנים בפרק האחרון.
ויולטה מכירה את תומאס ומתאהבת בו, כאשר היא עוקבת אחריו היא מגיעה למקום מיוחד מלא בצעירים מוכשרים "סטודיו 21", לאחר מכן היא מגלה שאנג'י מלמדת גם שם, והיא מתחילה ללמוד שם בלי לספר לאביה, היא מכירה חברים חדשים לראשונה בחייה, פרנצ'סקה, מקסי וקמילה, הם עוזרים לויולטה לשיר ולהכיר בכישרון שלה.
בגלל ריב עם אביה היא מרגישה מרוחקת ממנו ומתקשה לעלות למופע סוף השנה אך לאון עוזר להם להשלים.
בסוף כל עונה ויולטה מסתכלת למעלה וקורצת.
לאון (חורחה בלנקו) - עונות 1–3 - הוא נחמד, יפה תואר, בעל ביטחון עצמי, חכם וקנאי.
ללאון יש לב טוב, עם זאת, כשהוא עם לודמילה, הוא לפעמים נראה מרושע.
בניגוד לתומס, לאון בא ממשפחה עשירה ומעולם לא היה צריך לעבוד.
לאון לוקח שיעורים בסטודיו 21 וגם לו יש הרבה פוטנציאל כאומן.
בהתחלה הוא רוצה לכבוש את ויולטה כדי להתנקם בתומאס, שבגללו לודמילה מרגישה משיכה.
למרות זאת, הוא מתאהב בויולטה.
בעונה השנייה במשך הקיץ, אחרי שהוא לקח מרחק מויולטה, לאון מצא תחביב חדש, אופנועים, שם הוא מכיר את לארה, טכנאית אופנוע.
אבל עם תחילת הלימודים הוא חייב לחזור לראות את ויולטה בסטודיו, מה שמקשה עליו, אבל בסוף הם נהפכים לזוג.
בנוסף על כך, מכשול חדש מופיע בחייו: דייגו, בחור יהיר שמוכן להילחם על אהבתה של ויולטה שגורם לפרידתם.
בעונה השלישית לאון עוזב את האופנועים בגלל המוזיקה וממשיך עם חבריו במסע ההופעות.
בפרק האחרון ויולטה ולאון מתנשקים ומשלימים, ומבטיחים לאהוב תמיד ולא להיפרד לעולם.
לודמילה "לודמי" פרו (מרסדס למברה) - עונות 1–3 - היא באה ממשפחה עשירה ואמידה.
מרבה להשוות את עצמה לכוכבת ובעיקר לסופרנובה, לפני שהיא הולכת ממקום מסוים נוטה להקיש באצבעותיה ולומר "לודמילה הולכת", היא הנערה המדליקה והזוהרת מ"סטודיו 21", מה שהופך אותה לחברה האידיאלית בשביל לאון.
היא דיווה באופיה, איך היא גם שקרנית באותה צורה, מניפולטיבית, גאוותנית ושחצנית.
למרות שהיא שונה מתומס, היא מרגישה משיכה אליו וכתוצאה מכך היא ולאון נפרדים.
אבל תומאס מתעלם ממנה מפני שהוא מאוהב בויולטה, מה שגורם לה קנאה ואובססיה.
היא מתעסקת כל הזמן בהופעתה החיצונית ותמיד רוצה להיות במרכז תשומת הלב, במיוחד ב"סטודיו 21".
היא תמיד משיגה את מה שהיא רוצה, מפונקת ואכזרית.
היא מחשיבה את ויולטה כאויבת עיקרית, מאחר שהיא יכולה להתעלות עליה בכישרונה וביופיה.
נטי היא ספק החברה הכי טובה שלה ספק העוזרת שלה, לודמילה מרבה לבקש ממנה סוגים שונים של מים.
לודמילה מנסה להרחיק את תומאס מויולטה בכל דרך, והם הופכים לזוג, אך הוא נפרד ממנה לאחר שמגלה שהיא ניסתה להוציא את ויולטה מהריאליטי של "יו-מיקס".
מגלה על כך שאנג'י היא דודתה של ויולטה ומספרת את זה לויולטה, כאשר נטי מקבלת את התפקיד הראשי בהצגת סוף שנה לודמילה לא מרוצה מכך וגורמת לכך שהיא תנקע את הרגל, מנסה לתפוס את מקומה של נטי אך לאחר שפבלו מגלה על מה שעשתה הוא לא מסכים שהיא תופיע במופע.
בסוף העונה מתנצלת על מעשיה ועולה להופיע.
בעונה השנייה, היא מעמידה פנים שהיא השתנתה, אך מביאה לסטודיו חבר ישן שלה, דייגו.
ועושה איתו הסכם להוציא את ויולטה מהסטודיו ובתמורה היא תגלה לו מיהו אביו, היחידה שיודעת על כך זו נטי, היא מודיעה לה שאם היא תספר על כך למישהו היא אשמה באותה המידה.
במהלך העונה היא מתאהבת בפדריקו, וזו הפעם הראשונה שהיא באמת מרגישה משהו אמיתי למישהו, כל פעם שהיא רואה אותו היא הופכת לחולמנית ונחמדה.
לאחר האירועים במדריד תוכניתה להוציא את ויולטה מהסטודיו נכשלת.
פדריקו מנסה להראות לה את הדרך הנכונה לעשות את הדברים ובעקבות כך היא מתחילה להרגיש אשמה על הדברים הרעים שעשתה.
כאשר הוא מגלה על מה שהיא עשתה לויולטה הוא לא מוכן לסלוח לה, היא מבקשת סליחה אמיתית מויולטה והיא ופדריקו הופכים לזוג.
בעונה השלישית, היא נמצאת בסיבוב הופעות מסביב לעולם עם חבריה, הקשר שלה ושל נטי הופך לחברות אמת.
לפני המופע האחרון היא נפגשת עם פדריקו שחוזר מאיטליה ובגלל זה מפסידה את המופע וויולטה עולה להופיע במקומה.
כשהיא חוזרת לארגנטינה היא מגלה על כך שאביה של ויולטה ואימה פריסיליה מתחתנים, והיא וויולטה עוברות לגור ביחד.
ככל שעוברת העונה אנחנו מגלים מי באמת גרם לכל מעשיה של לודמילה, אימה.
היא ופדריקו נפרדים כי הוא לא מוכן לצאת איתה לאחר שהיא גונבת לויולטה את השיר שלה.
היא הופכת להיות הפרזנטורית החדשה של "יו-מיקס", ועוזבת את הסטודיו.
מנסה להחזיר אליה את פדריקו אך ללא הצלחה.
במהלך העונה היא וויולטה מתקרבות והופכות לאט לאט לחברות אבל כאשר שיחה מסוימת עם ויולטה לא מוצאת חן בעיניה היא קמה והולכת.
הקשר החדש שלה עם ויולטה, חארמן ואנג'י משנה אותה לטובה.
פריסילה דוחפת את ויולטה מגרם מדרגות בדיוק לאחר שיחה שניהלה עם לודמילה מה שגורם לכך שויולטה חושבת שזו לודמילה דחפה אותה, אימה מעמידה פנים שהיא כועסת עליה ורוצה לשלוח אותה לשווייץ, כאשר האמת מתגלה, פריסילה נעצרת וחברי הסטודיו מתנצלים בפני לודמילה.
היא ופדריקו מתקרבים שוב אך הפעם היא זו שלא מוכנה לחזור אליו בגלל שלא סמך עליה כאשר היא אמרה שלא היא זו שדחפה את ויולטה מהמדרגות.
היא וויולטה הופכות לחברות הכי טובות וממשיכות להתייחס אחת לשנייה כאחיות גם לאחר שחרמאן ופריסילה מתגרשים.
פדריקו מחזיר את הקשר בין לודמילה לאביה, שלאחר מכן מעוניין לקחת אותה איתו לאפריקה, אך לבסוף לא נוסעת בזכות חרמאן.
במהלך שהותם בסביליה, פדריקו מצליח לזכות שוב בליבה של לודמילה, ואף נותן לה במתנה כוכב.
בסוף העונה היא מבינה שנטי תמיד הייתה לצידה, גם כשאף אחד אחר לא ומבקשת ממנה סליחה.
דייגו (דייגו דומינז) - עונות 2–3 - הוא בחור רע והחבר הכי טוב של מרקו.
הוא מגיע מספרד לסטודיו ומהפעם הראשונה שהוא פוגש את ויולטה הוא מסונוור מהכישרון והיופי שלה.
ועם היהירות והתדמית של "הילד הרע" הוא יעשה הכל בדרכו לכבוש אותה.
לכן התחבר ללודמילה כדי ויולטה תצא מהסטודיו והפריד בינה לבין ליאון.
בסוף העונה השנייה הוא מגלה שגרגוריו הוא אביו.
בעונה השלישית דייגו משתנה לטובה, פותח עם אביו את ארט רבל ובגלל הצרות שהסטודיו עובר החליטו לסגור אותו.
בסוף העונה פותחים אותו מחדש.
דייגו מתאהב בפרנצ'סקה והיא מתאהבת בו.
בהתחלה הם מסתירים אז הזוגיות שלהם בגלל מרקו ו-ויולטה.
בסוף מרקו מבין לבד שהם מאוהבים ומפרגן להם כי הוא נוסע ללונדון ללמוד.
וויולטה מגלה בטעות, בהתחלה מאוד נפגעת מהם כי הם שיקרו לה ולבסוף סולחת להם והם משלימים.
חרמאן קסטיז'ו (דייגו ראמוס) - עונות 1–3 - אביה של ויולטה.
הוא מהנדס מבריק ובבעלותו חברת בנייה בינלאומית, שהוענקו לה פרויקטי בניה ציבוריים ופרטיים בקנה מידה גדול.
מאז מות אשתו, הוא מגונן באופן מוגזם על הבת שלו ומונע ממנה להתקרב למוזיקה עד לסוף העונה הראשונה.
כי בסוף מאחורי חוסר הגמישות שלו פועם לב רחב.
לחרמאן יש חברה, ג'ייד, שהוא מאמין היא משפיעה לטובה על בתו.
אבל עם הגעתה של אנג'י, האומנת החדשה של ויולטה שמתגלה גם כדודתה, אחותה של אמא של ויולטה.
אחיה הגדול לוקה מנהל בר שסמוך לסטודיו ולועג לפרנצ'נסקה על כך שהיא לומדת שם, אך מאוחר יותר הוא מתחיל לארח נערים מהסטודיו ולהקות כדי שישירו שם והופך בעצמו לזמר, דבר שמכעיס ומביך את פרנצ'סקה.
לאחר שהיא מתוודה על רגשותיה לתומס הוא דוחה אותה והיא מחליטה להתרחק כדי שתומס וויולטה יוכלו להיות יחד.
בהמשך העונה היא ותומס הופכים לזוג אך הם נפרדים כשהיא מבינה שהוא אוהב את ויולטה ולא אותה ונפגעת מאוד.
בעונה השנייה פרנצ'סקה מכירה את מרקו, הוא מנסה להתקרב אליה כדי שיוכלו להיות ביחד אך לאחר כל מה שקרה בשנה שעברה היא פוחדת להיפגע, בסופו של דבר היא מסכימה לצאת איתו והם הופכים לזוג.
היא עוזרת לו להתקבל לסטודיו.
באמצע העונה היא צריכה לחזור עם משפחתה לאיטליה, וחבריה מארגנים לה קליפ עם כל הרגעים שעברו ביחד ומנסים לשכנע את אביה להשאיר אותה בארגנטינה, אך הוא לא מסכים.
בדיוק לפני שהם עולים על המטוס הוא משנה את דעתו בזכות דבריה של ויולטה.
היא ומרקו נפרדים לאחר חזרתה של החברה הקודמת שלו, אנה, שעושה הכל כדי להפריד ביניהם, ומצליחה.
בסוף העונה היא זוכה בתחרות ריקודים ונוסעת ביחד עם ויולטה, דייגו ולאון למדריד.
היא הראשונה שמאמינה ללאון בנוגע לחשדותיו לגבי לודמילה ודייגו וביחד הם מצליחים למצוא הוכחות.
מרקו מנסה להחזיר אותה בכל דרך ושולח לה המון זרי פרחים למדריד, כאשר היא לא מתקשרת אליו כדי להודות לו הוא מחליט לנסוע למדריד ולהביא לה פרח בעצמו, בסוף העונה היא סולחת לו והם חוזרים.
בעונה השלישית היא נמצאת עם כל חבריה בסיבוב הופעות מסביב לעולם, היא הופכת להיות חברה טובה של דייגו שמייעץ לה בנוגע למרקו המרוחק, היא ומרקו נפרדים ופרנצ'סקה מתחילה להרגיש רגשות לדייגו, דבר שעליו מגלה לראשונה קמילה, פרנצ'סקה מפחדת לגלות על כך לויולטה בגלל מה שעשה לה דייגו.
לאחר מכן דייגו מגלה לפרנצ'סקה שהוא אוהב אותה ומנשק אותה, הם הופכים לזוג בלי לספר על כך לאף אחד.
מרקו עובר ללמוד בלונדון ואומר לה שהוא ידע כל הזמן על הקשר שלה עם דייגו והוא שמח על כך.
נגררת אחרי ויולטה במרדף אחרי לאון ומתחזה לפאוסטה, דייגו הראשון שמגלה על כך שרוקסי ופאוסטה הן ויולטה ופרנצ'סקה, ומבטיח לשמור על זה בסוד.
אנדרס מתאהב בפאוסטה בלי לדעת שהיא פרנצ'סקה ודייגו מנסה להרחיק אותו ממנה.
ויולטה תופסת אותם מתחבקים והם אומרים לה שכדי שאנדרס יעזוב את פאוסטה הם מתחזים לכך שהם זוג.
החברים מגלים בהדרגה על הקשר של פרנצ'סקה ודייגו, האחרונה שמגלה על כך היא ויולטה לאחר שהיא תופסת אותם מתנשקים.
הדבר גורם לריב ביניהן, והן משלימות לאחר שויולטה מגלה על המכתב שכתבה לה פרנצ'סקה.
באמצע העונה מגיע מפיק מאיטליה שמעוניין להפוך את פרנצ'סקה לכוכבת, היא מוכנה לחתום איתו על חוזה רק בתנאי שיעזור לסטודיו שנמצא בבעיות כלכליות, לאחר מכן היא מגלה שהוא רוצה להחתים אותה על חוזה ולא לעזור לסטודיו ומחליטה לא לחתום.
היא מנסה לעזור לדייגו וגרגוריו שלא מפסיקים לריב והדבר משפיע על מערכת היחסים שלה עם דייגו, אך לבסוף הוא מודה לה.
בסוף העונה היא ודייגו נאבדים בסביליה, ומגיעים בדיוק בזמן למופע הסיום.
יצאו גם גרסאות סקנדינביות: בשוודיה "I min värld" שבוצעה על ידי לינאה קלסטרום; בנורווגיה נקראה הגרסה "I min verden" ובוצעה על ידי סלין, בדנמרק "Verden ligger åben nu", בביצועה של קלרה רוגרד.
שלוש גרסאות אלה בוצעו על מנת לקדם את הסדרה בארצות אלו.
בנוסף, הן משמשות כפתיח לסדרה.
ב-10 באוקטובר 2012 יצא באיטליה המגזין הרשמי של הסדרה ויולטה באיטלקית.
המגזין חובר על ידי ורוניקה די ליסי ומציג ראיונות, תמונות שלא פורסמו מהסדרה, ואפילו משחקים, כרזות וכותרות לקהל הנשי.
בארגנטינה פורסם אותו מגזין אך בספרדית.
בצ'ילה הוא יצא ב-21 בדצמבר 2012. כמו כן, גם בספרד יצא מגזין זה על אופרת הסבון "ויולטה".
באותו היום שיצא לאור המגזין של ויולטה, יצא גם אלבום המדבקות הרשמי של הסדרה.
המדבקות צורפו למגזינים ונמכרו גם בחנויות.
האלבום יצא לאור על ידי פניני.
מאז אפריל 2013, יצא משחק וידאו של הסדרה.
ובו כלולים כל השירים מהאלבום הראשון והשני של הסדרה.
בנוסף ניתן להוריד את השיר "בואו ולשיר" בחינם לטלפון ואת השירים "בעולם שלי", "ביחד אנחנו יותר", "אני רואה" ו"להיות טוב יותר" ניתן לרכוש.
ויז'ה אנחלה (בספרדית: Villa Ángela) היא עיר בפרובינציית צ'אקו שבצפון ארגנטינה.
העיר ממוקמת כ-194 קילומטרים מערבית לרסיסטנסיה, עיר הבירה של הפרובינציה, והיא בעצמה עיר בירה של המחוז מאיור לואיס חורחה פונטנה בו היא שוכנת.
בוויז'ה אנחלה עוברים הכבישים הלאומיים 16 ו-95.
ויז'ה אנחלה נוסדה ב-24 במאי 1910 על ידי חוליו אוליסס מרטן וקרלוס גרונייסן.
היא בעבר כונתה בשמות כמו El pueblito, Punta de rieles ו-km 95 כשהייתה בגדר כפר, ושמה כיום הוענק לה כמחווה לאשתו של מרטן, אנחלה חוסטנס.
בשנת 1908 התיישב הגרעין הראשון בוויז'ה אנחלה, שהיה פזור בקבוצות קטנות באזור שבו חיו שבט המוקובי.
כשנתיים לאחר מכן מרטן וגרונייסן רכשו חלקת אדמה, ומאז אותה הרכישה הם חילקו ומכרו מגרשים לצורכי דיור בקרבה למקום שבו מאוחר יותר הוקמה תחנת רכבת.
בהמשך, בין השנים 1910-1917 התאכלס הגרעין השני.
בשנת 1924 התארגנה הוועדה העירונית הראשונה, וכשנה לאחר מכן התיישבה באזור שמקיף את הכפר והחלה לגדל תירס, חמניות וכותנה על מנת לעודד הגעה של חלפני צמיגים ולהרחיב את ענף מסילות הברזל.
לאחר מכן החקלאות החלה להיות מתורגלת על ידי מהגרים, שהפכו לעמוד התווך של הכלכלה באותו האזור.
בוויז'ה אנחלה מתקיים מדי שנה קרנבל הנחשב לאחד מהקרנבלים הטובים במדינה, שמתחיל מאמצע ינואר ונמשך עד תחילת מרץ.
לעיר ניסיון רב בחגיגות מן הסוג הזה, שכן הן החלו להתקיים מ-1950.
האקלים בוויז'ה אנחלה הוא אקלים סאבטרופי, עם יובש בעונת החורף וטרופי גשום בעונת הקיץ.
ממוצע גשמים שנתי: 1,100 מילימטרים
ויז'ווה נובה (באוקראינית: Нова Вижва, נובה ויז'ווה; בפולנית: Wyżwa Nowa) הוא כפר במחוז ווהלין שבמערב אוקראינה, על מסילת הרכבת ברסט-קובל, בו התקיימה עד השואה קהילה יהודית.
הכפר ויז'ווה נוסד בתחילת המאה ה-16, ובשנת 1548 הוענקו לו זכויות עיר, אשר ניטלו ממנו בהמשך.
עם בניית תחנת רכבת בכפר בסוף המאה ה-19 הואץ פיתוחו הכלכלי של היישוב.
לאחר פרעות ת"ח ות"ט השתקמה הקהילה ביישוב, והייתה כפופה לקהילת קובל.
במהלך המאה ה-19 גדלה האוכלוסייה היהודית ביישוב, והגיעה לכמחצית תושביו.
בשנת 1897 נמנו בכפר כ-500 יהודים, ופעלו בו שני בתי כנסת.
בין מלחמות העולם נמנו בכפר כ-400 יהודים, והתקיימה בו פעילות ציונית.
ב-27 ביוני 1941 נכנסו לכפר הגרמנים, והפקידו את השליטה בו בידי המשטרה האוקראינית.
זו ביצעה מעשי שוד, התעללות ורצח ביהודי הכפר.
בד בבד, הוטלו על יהודי הכפר גזירות שונות, ובהן חובת ענידת סרט זרוע עם מגן דוד, הגבלות תנועה, איסור מגע עם לא יהודים וחובת ביצוע עבודות כפייה.
ב-5 באוגוסט 1941 רוכזו יהודי הכפר בבית הכנסת בו, וכ-260 מתוכם נרצחו מחוץ ליישוב.
בספטמבר ובדצמבר 1941 הוטלו על יהודי הכפר הנותרים תשלומי כופר גבוהים.
בקיץ 1942 רוכזו יהודי היישוב בגטו, אליו הובאו יהודים נוספים מכפרי הסביבה.
בסוף אוגוסט 1942 נרצחו כל יושבי הגטו.
לפני האקציה הספיקו עשרות יהודים מהגטו להימלט ממנו, תוך הצתת בתיהם, אך רובם נתפסו בידי אוקראינים ונרצחו.
ויז'ון (בליטאית: Vyžuonos, ויז'ואונוס, ביידיש: וויזשון) היא עיירה במחוז אוטנה שבליטא, בה התקיימה עד השואה קהילה יהודית גדולה.
ויז'ון נזכרת בשמה מהמאה ה-15, ובמהלך המאות ה-16 וה-17 התקיימה בה פעילות קלוויניסיטית.
בפלישת האימפריה השוודית לאזור נשרפה העיירה.
טרם פרוץ מלחמת העולם השנייה התגוררו בעיירה כ-50 משפחות יהודיות, ופעלו בה מוסדות יהודיים וציוניים, כמו גם בית ספר עברי.
עם כניסת הסובייטים לעיירה נסגרו בה מוסדות אלו, ועסקי היהודים בה הולאמו.
עם פרוץ מבצע ברברוסה, בסוף יוני 1941, נכנסו לעיירה הגרמנים, ותוך מספר ימים צוו יהודי העיירה לעבור לגטו קטן שהוקם בה.
מגטו זה נלקחו תוך ימים ספורים יהודים רבים, ונרצחו בידי הגרמנים ובידי ליטאים, לאחר מעשי התעללות.
ב-7 באוגוסט 1941 נרצחו אחרוני יהודי הגטו ביער סמוך.
ויז'ואל סטודיו קוד הוא שמה של סביבת פיתוח משולבת עבור Windows, לינוקס ו-macOS ודפדפנים.
בין תכונותיו ישנן תמיכה בניפוי שגיאות, הדגשת תחביר, השלמת קוד חכמה, פיסות קוד (snippets), אירגון קוד מחדש ובקרת גרסאות של גיט.
משתמשים יכולים לשנות את ערכת הנושא, מקשי קיצור והעדפות, וגם להתקין תוספים המוסיפים פונקציונליות, כולל הרחבת יכולותיו לתפקד כסביבת פיתוח משולבת עבור שפות אחרות.
ויז'ואל סטודיו קוד הוכרז לראשונה ב-29 באפריל 2015 על ידי מיקרוסופט בכנס Build של שנת 2015. גרסת תצוגה מקדימה (preview build) שוחררה זמן קצר לאחר מכן.
ב-18 בנובמבר 2015, הפרויקט "Visual Studio Code – Open Source" (הידוע גם בשם "Code – OSS"), עליו מבוסס ויז'ואל סטודיו קוד, שוחרר תחת רישיון קוד פתוח של MIT והפך לזמין ב-GitHub.
הגרסה הניתנת להורדה של ויז'ואל סטודיו קוד מבוססת על שלד התוכנה Electron, המאפשר פיתוח של יישומי רשת באמצעות Node.js.
ישנה גרסה מבוססת דפדפן המאפשרת עריכת קבצים מקומיים ורפוזיטוריז מרוחקים (ב-GitHub ו-Microsoft Azure) מבלי להתקין את התוכנה המלאה.
היא נתמכת ומאוחסנת רשמית על ידי מיקרוסופט וניתן לגשת אליה בכתובת .
העורך משתמש ברכיב של העורך Monaco, שאותה אפשר להריץ בנפרד בדפדפן, לדוגמה כחלק מאתר.
ויז'ואל סטודיו קוד מגיע עם תמיכה בסיסית בשפות התכנות הנפוצות ביותר.
תמיכה בסיסית זו כוללת הדגשת תחביר, התאמת סוגריים, קיפול קוד ופיסות קוד ניתנות להגדרה.
ויז'ואל סטודיו קוד מגיע גם עם השלמת קוד חכמה עבור JavaScript, TypeScript, JSON, CSS ו-HTML, כמו גם תמיכה בניפוי שגיאות עבור Node.js.
תמיכה בשפות נוספות יכולה להינתן על ידי הרחבות זמינות בחינם ב-VS Code Marketplace.
ויז'ואל סטודיו כולל מנפה שגיאות מובנה המיועד לשפר את תהליך הפיתוח.
הוא מספק תמיכה מובנית בניפוי שגיאות ביישומי Node.js, בעוד שניתן להתקין מנפי שגיאות נוספים עבור שפות תכנות אחרות באמצעות תוספים.
ניפוי השגיאות מאפשר למפתחים להתחבר לתהליכים הפועלים ולעבור על קוד המקור שורה אחר שורה במהלך הריצה, ומציע תצוגה מפורטת של זרימת התוכנית.
זה יכול גם להציג disassembly לצורך ניתוח low-level ב-C++.
יתר על כן, משתמשים יכולים להגדיר נקודות עצירה - רגילות או מותנות - כדי להשהות את הביצוע בנקודות ספציפיות ולבחון את מצב התוכנית, תוך ניטור ערכי משתנים בזמן אמת בזמן שהקוד רץ.
תכונה אינטראקטיבית של ערכת הכלים לניפוי שגיאות של ויז'ואל סטודיו קוד היא קונסולת ניפוי השגיאות (Debug Console).
פאנל זה משולב ישירות במהלך ניפוי השגיאות, ומאפשר למשתמשים להעריך ביטויים, כגון בדיקת ערכי משתנים או בדיקת פונקציות, ולבצע פקודות תוך כדי תנועה.
פונקציונליות זו מספקת למפתחים שליטה רבה יותר ותובנות עמוקות יותר לגבי התנהגות התוכנית.
במקום מערכת פרויקטים, ויז'ואל סטודיו קוד מאפשר למשתמשים לפתוח תיקיית קבצים אחת או יותר, אותן ניתן לשמור בסביבות עבודה לשימוש חוזר עתידי.
זה מאפשר לו לפעול כעורך קוד אגנוסטי לכל שפה.
הוא תומך בשפות תכנות רבות ומאפיינים שונים בהתאם לשפה.
ניתן להוציא קבצים ותיקיות לא רצויים מעץ הפרויקטים דרך ההגדרות.
תכונות רבות של ויז'ואל סטודיו קוד אינן נחשפות דרך תפריטים או ממשק המשתמש, אך ניתן לגשת אליהן דרך לוח הפקודות.
לוח הפקודות מסוגל לבצע כמעט כל תכונה שהממשק הגרפי תומך בה, מה שהופך אותו לנגיש מאוד באמצעות מקלדת.
ויז'ואל סטודיו קוד מספק טרמינל משולב שלם, שנפתח בשורש סביבת העבודה הנוכחית, ומאפשר למשתמשים להריץ פקודות מעטפת מבלי לצאת מסביבת העורך.
ניתן להציגו ולהסתירו אותו דרך View → Terminal, לוח הפקודות (View: Toggle Integrated Terminal), או קיצור המקשים (Ctrl+').
משתמשים יכולים לפתוח טרמינלים מרובים בכרטיסיות או בחלוניות מפוצלות, לשנות את שמם ולהרוג סשנים בנפרד, ישירות בתוך ממשק המשתמש של העורך.
טרמינל זה מריץ כל מעטפת המותקנת במערכת - Bash, Zsh, PowerShell, Fish, Git Bash, WSL וכו' - ומזהה פרופילים זמינים באופן אוטומטי, והופך החלפת הקשרים לפשוטה דרך התפריט הנפתח או הפקודה Terminal: Select Default Profile.
מעבר להרצת פקודות בסיסית, אינטגרציית המעטפת של ויז'ואל סטודיו קוד כוללת גם קישורי קבצים הניתנים ללחיצה, מודעות לספריות עבודה וסמני זיהוי שגיאות בפס הגלילה.
שיפורים אלה מפשטים מעקב אחר שגיאות וניווט בנתיבי קוד על ידי מתן אפשרות לקפיצות ישירות לקבצי מקור, שמירה על הקשר ספריית העבודה הנוכחית והדגשת בעיות בתוך פס הגלילה של הטרמינל.
ניתן להרחיב את ויז'ואל סטודיו קוד באמצעות תוספים.
משתמשים יכולים להתקין הרחבות מ-VS Code Marketplace כדי להוסיף תמיכה בשפות, עורך, ערכות נושא, ניפוי שגיאות ושירותים נוספים.
תכונה בולטת היא היכולת ליצור הרחבות שמוסיפות תמיכה בשפות חדשות, ערכות נושא, ניפוי שגיאות, ניפוי שגיאות עם "מסע בזמן", מבצעות ניתוח קוד סטטי ומוסיפות לינטרים באמצעות ה-Language Server Protocol.
בקרת מקור היא תכונה מובנית של ויז'ואל סטודיו קוד.
יש לה לשונית ייעודית בתוך סרגל התפריט שבה משתמשים יכולים לגשת להגדרות בקרת גרסאות ולצפות בשינויים שבוצעו בפרויקט הנוכחי.
כדי להשתמש בתכונה, ויז'ואל סטודיו קוד חייב להיות מקושר למערכת בקרת גרסאות נתמכת כלשהיא (Git, Apache Subversion, Perforce וכו').
זה מאפשר למשתמשים ליצור ריפוז, לדחוף וליצור Pull Requests ישירות מתוך ויז'ואל סטודיו קוד.
ויז'ואל סטודיו קוד אוסף נתוני שימוש ושולח אותם למיקרוסופט כדי לסייע בשיפור המוצר.
ניתן להשבית את תכונת הטלמטריה הזו.
המידע הכלול בנתוני הטלמטריה הללו ניתן לבדיקה על ידי הציבור, מכיוון שהמוצר הוא קוד פתוח.
בסקר Stack Overflow Developers Survey משנת 2016, ויז'ואל סטודיו קוד דורג במקום ה-13 מבין כלי הפיתוח הפופולריים ביותר, כאשר רק 7% מתוך 47,000 המשיבים השתמשו בו.
שנתיים לאחר מכן, ויז'ואל סטודיו קוד עלה למקום הראשון, כאשר 35% מתוך 75,000 המשיבים השתמשו בו.
הויוּרמבִּי (שם מדעי: Wurmbea), הוא סוג של צמח רב-שנתי קטן ממשפחת הסתווניתיים המצוי בעיקר באוסטרליה ובאפריקה הדרומית וכולל כ-50 מינים.
הוא תואר מדעית לראשונה בשנת 1781 על ידי קרל פיטר טונגברג ובתחילה נכללו בו כ-18 מינים בלבד.
המינים בסוג צומחים בחורף ובקיץ - בעיקר באזורים גשומים.
גובהם של המינים הגדולים בסוג הוא 30 ס"מ, ושל המינים הקטנים לא יותר מ-6 ס"מ.
התפרחת של מיני הוויורמבי דומה מאוד לכוכב או לחצוצרה בשל הקצוות המרובים שיש לפרח (עד 11), והצבע נע לרוב סביב גוני סגול-לבנבן.
מכיוון שההאבקה של מינים רבים נעשית על ידי זבובים, לרבים מהם יש ריח נעים או לחלופין ריח מצחין הנועד כדי למשוך אל הפרח את מאביקים אלו.
לכל גבעול של ויורמבי יש מספר כמוסות המכילות 50-10 זרעים כדוריים וחומים.
לצמח יש מערכת שורשים סבוכה ועמוקה המסייעת לו "להיות רדום" באזורים צחיחים עד בוא הממטרים.
ויז'ן הוא דמות בדיונית של גיבור־על אנדרואיד, המופיע בחוברות הקומיקס ביקום מארוול קומיקס.
הדמות הופיעה לראשונה בחוברת Avengers #57 מאוקטובר 1968, ונוצרה על ידי הכותב רוי תומאס והמאייר ג'ון בוסימה.
ויז'ן המוכר ביותר הוא אנדרואיד בעל בינה מלאכותית מתקדמת, פרי יצירתו של הרובוט אולטרון.
ויז'ן נוצר בידי אולטרון על מנת שיתקוף את חברי האוונג'רס, ובפרט את המדען הנרי פים, אך הוא פנה נגד יוצרו והביס אותו, והפך לגיבור־על והצטרף לאוונג'רס כחבר מן המניין.
ויז'ן נחשב לאחד מהחברים הבכירים ביותר באוונג'רס, כשאף שימש בזמנים שונים כמנהיג הקבוצה.
אנדרואיד נוסף בשם ויז'ן הופיע לראשונה בשנת 2005, ואחראי לאיסוף קבוצת האוונג'רס הצעירים.
את דמותו של ויז'ן ביקום הקולנועי של מארוול, ובפרט בסרטים "הנוקמים: עידן אולטרון", "קפטן אמריקה: מלחמת האזרחים" ו"הנוקמים: מלחמת האינסוף" והסדרה "וונדה-ויז'ן", מגלם השחקן פול בטאני.
כאשר רצה לתקוף את קבוצת גיבורי־העל האוונג'רס, ובפרט את יוצרו המדען הנרי פים וג'אנט ואן דיין, יצר הרובוט אולטרון אנדרואיד בעל בינה מלאכותית, אותו הוא כינה בשם "סינתזואיד".
אולטרון שלח את סינתזואיד להוביל את האוונג'רס לתוך מלכודת, ובמהלך משימתו הוא נתקל בואן דיין, שהעניקה לו את השם "חיזיון" (Vision, "ויז'ן").
סינתזואיד אימץ את השם החדש, ושוכנע על ידי ואן דיין ושאר האוונג'רס להתנגד ולפעול נגד יוצרו.
ויז'ן למד כי הוא נוצר מדפוסי המוח של סיימון ויליאמס, הידוע כגיבור־העל וונדר מן, שגסס באותה עת, והחליט להפוך לגיבור־על ולהצטרף לאוונג'רס.
בתחילה, חברי האוונג'רס האמינו כי גופו של ויז'ן נוצר מהלפיד האנושי המקורי, אנדרואיד גם כן בשם ג'ים האמונד.
בהמשך, נאמר להם כי שליט הזמן אימורטוס השתמש בכוחו של גביש הנצח כדי לפצל את הלפיד האנושי המקורי לשתי ישויות – אחת נותרה בגופו של האמונד, והשנייה נבנתה מחדש כויז'ן בידי אולטרון.
מהלך זה היה חלק מתוכניתו של אימורטוס לטפח עבור מכשפת השני מערכת יחסים שתמנע ממנה להביא ילדים לעולם, היות שרמות הכוח שלה מרמזות שכל צאצא שלה יסכן את קיומן של הישויות הקוסמיות ביקום מארוול.
ויז'ן נלחם עם האוונג'רס בקרבות רבים, כשבשלב מסוים אולטרון, שקם לתחייה, השתלט על גופו והפנה אותה להילחם נגד קבוצתו.
בסופו של דבר, אולטרון הובס וויז'ן זכה מחדש בחירותו.
במהלך פועלו בקבוצה, הוא פגש במוטאנטית וונדה מקסימוף, ופיתח איתה מערכת יחסים רומנטית.
לאחר זוגיות ארוכה, השניים נישאו, ובעזרת כוחותיה של וונדה, נולדו להם שני תאומים, ויליאם ותומאס.
האוונג'רס מהחוף המערבי, האוונג'רס מתפרקים
במהלך מאבקם של האוונג'רס נגד אניהילוס, ויז'ן "כבה".
גם לאחר שתודעתו חזרה, הוא נאלץ להתקיים כצורה הולוגרפית, אם כי לבסוף הוא חזר לגופו, ונעשה למנהיג האוונג'רס.
אירועים אלו הפכו את ויז'ן ללא יציב, ובניסיון מעוות ליצור "שלום" הוא השתלט על כל מחשבי העולם.
בעזרת האוונג'רס הוא שוחזר למצבו הקודם, אך הוכנס לפיקוח ממשלתי.
סוכני ממשלת ארצות הברית שעברו מניפולציה בידי אימורטוס חטפו ופירקו את ויז'ן, וכאשר האוונג'רס, בסיועו של הנרי פים, בנו את גופו מחדש, וונדר מן לא אפשר להם להשתמש בדפוסי מוחו, וויז'ן הפך לבעל צבע גיר לבן וחסר כל רגש.
ג'ים האמונד קם לתחייה, לכאורה, והטיל ספק בזהותו של ויז'ן כשחשף כי הילדים שלו ושל וונדה הם למעשה שברים מנשמתו של השד מפיסטו.
הילדים נספגו בחזרה אל תוך מפיסטו, מה שגרם לוונדה ללקות בשיגעון זמני.
כאשר התאוששה, היא וויז'ן נפרדו, וכל אחד החל לפעול בצוות אוונג'רס שונה.
רגשותיו של ויז'ן הוחזרו בהדרגה, בכך שאימץ את דפוסי מוחו של המדען המנוח אלכס ליפטון, והוא עבר לגוף חדש ומלא צבע.
דפוסי מוח נוספים של וונדר מן אשר הופיעו עם אלו של ליפטון שחזרו את רגשותיו של ויז'ן באופן מלא.
זמן קצר לאחר שנאספו האוונג'רס מחדש, ויז'ן נפגע קשה בקרב נגד מורגן לה־פיי, ושותק לכמה שבועות עד שנבנה מחדש.
הוא נשאר חבר באוונג'רס, ונלחם נגד אויבים רבים, דוגמת הרוזן נפאריה, אולטרון, לגיון האל-מתים, קאנג הכובש וקנטוריון הארגמן, ועבר כמה ניסיונות כושלים, להתפייס עם וונדה, כשבין לבין פיתח קשרים רומנטיים עם גברת מארוול ומנטיס.
כשוונדה השתגעה, ויז'ן איבד את השליטה על גופו, תקף את האוונג'רס ופלט מתוך גופו חיילי אולטרון, עד שנהרס בידי זעמה של הענקית הירוקה.
במהלך אירועי "מלחמת הכאוס", אמאטסו מיקאבושי וצבא אלים פלשו לכדור הארץ, והרסו את ממלכת החיים לאחר המוות, מה שגרם לגיבורי־על רבים לשוב לתחייה.
בעזרת כוחותיו של נייטמר, מיקאבושי הרדים את האוונג'רס, ושלח את גרים ריפר להורגם.
ויז'ן, שהופתע כי חזר לחיים, הגן על האוונג'רס הרדומים, ולאחר מספר התגרויות מצד ריפר, הוא פוצץ את עצמו כדי לגרום למותו של ריפר ובכך להציל את האוונג'רס.
לאחר אירועי "הפחד עצמו", איירון מן בנה מחדש את ויז'ן, צירף אותו לאוונג'רס והחל לשלוח אותו למשימות שטח נרחבות.
בנוסף, הוא פגש מחדש בענקית הירוקה וסלח לה על שהרסה אותו בעבר.
ויז'ן נסע לאוטופיה, ודרש בכעס ממגנטו מידע על מיקומה של וונדה.
כאשר סוף סוף פגש בה, עת הובאה לאחוזת האוונג'רס בידי ספיידרוומן וגברת מארוול, הוא דרש ממנה בכעס לעזוב.
מאוחר יותר, כשהווירוס בו השתמשו לשם הבסתו של אולטרון התפתח לבינה מלאכותית בשם דמטריוס, ויז'ן גויס לקבוצת "אוונג'רס בינה מלאכותית" בהנהגתה של סוכנת S.H.I.E.L.D מוניקה צ'אנג, שם הוא סייע בהבסתו של דמטריוס.
לאחר אירועי "הציר", ויז'ן הצטרף לאוונג'רס המופלאים במטרה למצוא את וונדה ואחיה.
במהלך אירועי "מארוול החדשה והשונה", בגלל עומס בכונן הקשיח, ויז'ן איבד לחלוטין את כל רגשותיו ומאפייניו האנושיים.
הוא הצטרף לקבוצת האוונג'רס הראשית החדשה, וגרם לקרעים בין חברי הצוות ולשיבוש פעולות הקבוצה.
נגלה כי גופו של ויז'ן נשלט בידי קאנג הכובש, ולאחר שאיירון מן אתחל את ויז'ן, הוא סייע לקבוצה בהבסתו של קאנג.
מאוחר יותר, כאשר נער אמריקאי הושפע מהפצת ערפילי טריגן והפך לבלתי-אנושי בעל היכולת לחזות את העתיד, פרצה מלחמה בין גיבורי־העל בכל הנוגע לדרך בה יש לנצל את כוחותיו, וויז'ן הצטרף למחנה הגיבורים בהנהגתה של קפטן מארוול, אשר ראה לנכון להשתמש ביכולת על מנת למנוע מראש אירועי טרור והתקפות נבלי־על.
כחלק ממרדפו אחר אנושיות וכניסיון נוסף לחיות כבן־אנוש, ויז'ן יצר לעצמו "משפחה" – "אישה" בשם וירג'יניה, "בן" בשם וין ו"בת" בשם ויו.
בעוד בתחילה חיי המשפחה נראו מזהירים, הם נתקלו במהרה בקשיים.
אזרחים מקומיים התנכלו למשפחה והשחיתו את חצר ביתה, עמיתיהם התלמידים של הילדים לעגו להם והתארגן סביב המשפחה חרם, כשלבסוף גרים ריפר החליט לקחת את השנאה כלפי המשפחה צעד אחד קדימה ותקף את יושבי ביתה.
הוא פצע את ויו והרתיע את וין, אך בסופו של דבר נהרג בידי וירג'יניה.
וירג'יניה החליטה להסתיר את מקרה המוות, אך הסתבכה בעניין כאשר הרגה אדם נוסף אשר העלה חשדות סביב העניין.
כאשר ויז'ן מצא בחצר ביתם את גופתו של ריפר וגילה אודות מותו של האדם הנוסף, הוא החליט לסייע לווירג'יניה בהסתרת שני המקרים למען "חיים שלווים" מכיוון שראה ב"משפחה" עדיפות עליונה.
אירועים אלו גרמו למכשפה אגתה הארקנס לחזות כי כאוס רב עלול להתחולל בעקבות יצירתה של ה"משפחה" ויחסו של ויז'ן, ועל מנת למנוע מהדבר לקרות האוונג'רס שלחו את ויקטור מנצ'ה לרגל ולעקוב אחר המשפחה.
לאחר שוין גילה, לגמרי בטעות, אותו מעשי הריגול של מנצ'ה, הוא מצא את מותו, וכאשר ויז'ן גילה אודות הדבר הוא יצא לנקמת דם, ובדרכו נלחם באוונג'רס ובבלתי אנושיים והביס אותם, אם כי לבסוף מנצ'ה נרצח בכלל בידי וירג'יניה.
בסופו של דבר, וירג'יניה הודתה על פשעיה למשטרה ופוטרת את ויז'ן מאחריות, וכן גילתה כי תכנתה מחדש את דפוסי המוח של ויז'ן על מנת שיעבדו לטובתה, כך שהוא מעולם לא באמת היה חלק ממעשיה, ולבסוף היא התאבדה.
לאחר כל אירועים אלו, ויז'ן פרש מפעילותו כגיבור־על, ונשאר באוונג'רס כיועץ בלבד, והחל לחיות בפרברים כאב, כשנשאר לגדל את ויו לבדו.
במהלך ניסיון ההשתלטות של ארגון הטרור הידרה על ארצות הברית בהנהגת קפטן אמריקה, ויז'ן הצטרף לצוות גיבורי־העל בקרב בוושינגטון במטרה למנוע מהם לבצע את ההשתלטות, אך יחד איתם, נכשל.
לאחר מכן, הוא תוכנת מחדש בידי מדעני הארגון, והפך לחבר באוונג'רס של הידרה.
במהלך הקרב הסופי בין גיבורי־העל וחיילי הארגון, ויו טיהרה את תודעתו של ויז'ן והחזירה אותו למוטב.
כאשר גראנדמאסטר וצ'לנג'ר הפכו את כדור הארץ לשדה קרב כחלק ממלחמתם הפנימית, גיבורי־העל השונים, ובניהם גם ויז'ן, הוקפאו.
הוא שוחרר מאוחר יותר מהקיפאון על ידי וונדה כדי להילחם בענק הירוק, אך מצא את מותו במהלך המאבק.
לאחר הריסת גלגולו הראשון של ויז'ן בידי הענקית הירוקה, כאשר נתניאל ריצ'רדס הצעיר מגיע מהעתיד לזמן ההווה באמצעות מסע בזמן במטרה לבקש עזרה מהאוונג'רס, הוא מגלה כי הקבוצה התפרקה ורוב חבריה נהרגו.
ריצ'רדס מוצא בחורבות אחוזת האוונג'רס את גוף האנדרואיד ההרוס של ויז'ן, והוא מוריד לשריונו המתקדם את מערכת ההפעלה של ויז'ן.
באמצעות מיזוג זה, ריצ'רדס מצליח לגשת אל תוכנית "אל־כשל" לגיוס קבוצה צעירה של האוונג'רס במצב חירום.
לאחר שקאנג הכובש תוקף את הקבוצה הצעירה, ריצ'רדס נאלץ לשוב אל העתיד.
הוא משאיר מאחור את שריונו דולק יחד עם מערכת ההפעלה של ויז'ן בעלת הבינה מלאכותית, וזו הופכת לישות עצמאית.
איירון מן מבצע אימות ביטחוני לויז'ן החדש מחשש שיהווה איום, ולאחריו הוא מצטרף לאוונג'רס הצעירים.
כאשר ממשלת ארצות הברית חוקקה את החוק לרישום מוטאנטים והעל־אנושיים, פרצה מלחמה בין גיבורי־העל, שנחלקו לשני מחנות – אלו התומכים בחוק ואלו המתנגדים לו; בתחילה, ויז'ן נמנה בצד תומכי החוק, אך בסופו של דבר, כמו רבים אחרים, הוא עובר למחנה המתנגדים ומסייע לקפטן אמריקה בקרב הסופי נגד איירון מן.
מאוחר יותר, הוא משתתף באירועי "פלישה סודית", כשהוא בן הראשונים להגן על ניו יורק מפלישת גזע הסקרול משנה הצורה.
כמו כן, בזמן המצור על אסגרד, הוא מסייע לאוונג'רס במלחמתם.
מאוחר יותר, ויז'ן יוצא למסע חיפוש עצמי, ובו הוא מעניק לעצמו את השם האנושי "ג'ונאס".
לאחר מכן, הוא מתוודה בפני סטאטור, בתו של איש הנמלה השני סקוט לאנג, אודות רגשותיו הרומנטיים כלפיה, והשניים פוצחים בזוגיות.
בזמן השלטון האפל של נורמן אוסבורן, הם מצטרפים יחד אל האוונג'רס העוצמתיים של לוקי המחופש למכשפת השני.
כאשר כוחותיו של ויקאן מתעצמים והוא נכלא בידי האוונג'רס, הקבוצה הצעירה, בראשותו של ג'ונאס, ובסיועם של קוויקסילבר ומגנטו, מבריחה את ויקאן ומשתמשת בכוחותיו על מנת לאתר את מכשפת השני, רק כדי לגלות כי היא חולה באמנזיה ומאורסת לדוקטור דום.
האוונג'רס והקבוצה הצעירה תוקפים את דום וצבא הרובוטים שלו, עד שנתניאל ריצ'רדס הצעיר מופיע, ולוקח אותם אל תוך לולאת זמן.
אז, הוא מצליח להשיב למכשפת השני את זיכרונותיה ולהחזירה למוטב.
האוונג'רס וקבוצות האקס-מן השונות רבות על המשמורת של מכשפת השני, כשבינתיים דוקטור דום יוצא לזרוע הרס ברחובות ניו יורק, עד שהוא מובס בידי סטאטור המקריבה את חייה עבור כך.
מותה של סטאטור מוביל לעצב רב בקרב הגיבורים, וריצ'רדס מציע לקחת את גופתה לעתיד על מנת להחיותה.
עם זאת, ג'ונאס מתנגד לכך ותוקף את ריצ'רדס.
השניים נאבקים זה בזה, עד שריצ'רדס הורס את גופו של ג'ונאס ומביא למותו.
באפילוג, ריצ'רדס שב לעתיד ומחליט לכבד את מותה של סטאטור בעקבות מותו הטרגי של אהובה ג'ונאס.
לה וגם לג'ונאס מוקמת אנדרטה לזכרם, והקבוצה הצעירה מתפרקת.
בסיפור הקצר "דרך קירות" מאת אתגר קרת (מתוך קובץ הסיפורים געגועי לקיסינג'ר), ויז'ן (נכתב במקור "ויז'ון") הוא גיבור-העל האהוב ביותר על גיבור הסיפור, ומשמש עבורו מודל לחיקוי.
דמותו של ויז'ן מופיעה בסרטי היקום הקולנועי של מארוול, בגילומו של השחקן פול בטאני לאחר ציור גוף ואיפור.
דמותו של ויז'ן מופיעה לראשונה בזיכיון סרטי מארוול בסרט "הנוקמים: עידן אולטרון".
כחלק מתוכניתו של האנדרואיד אולטרון להשמיד את האנושות, הוא יוצר לעצמו גוף סינתטי באמצעות טכנולוגיה מתקדמת ואבן המחשבה.
חברי קבוצת גיבורי־העל "הנוקמים" גונבים את הגוף, וטוני סטארק וברוס באנר מעלים אליו בחשאי את התודעה של מערכת ההפעלה "ג'רוויס".
האנדרואיד מופעל בעזרת ברקיו של האל תור, והוא מתגלה כרב־עוצמה שמסוגל אף להניף את המיולניר.
הוא נוטל לעצמו את השם "ויז'ן", ומצטרף אל הגיבורים בקרב נגד אולטרון.
הוא מתעמת עם אולטרון, ולבסוף משמיד את השכפול האחרון שלו.
בתום אירועים אלו, ויז'ן מצטרף באופן רשמי אל "הנוקמים".
לאחר מעורבותה של וונדה מקסימוף במותם של אזרחי ואקאנדה בלאגוס, היא נכנסת להסגר במתקן "הנוקמים" ועל שמירתה מופקד ויז'ן.
אך הוא, שמתאהב בה, מפגין חולשה רגשית ואינו מצליח למנוע את בריחתה.
הוא מצטרף אל צוותו של סטארק בעימות נגד צוותו של רוג'רס בשדה התעופה בגרמניה, ונקלע פעם נוספת לקונפליקט בין האיזון לאהבתו לבין דעתו בנוגע לסכסוך בין המחנות.
השניים נאבקים זה בזה, וברגע של היסח דעת בגללה הוא מבצע ירי טועה בג'יימס רודס שמתרסק ונפצע קשות בעמוד השדרה.
אירועים אלו גורמים לכך שהוא מתערער בכל הנוגע לחייו, רגשותיו ואהבתו אל וונדה.
בסרט "הנוקמים: מלחמת האינסוף", צוות הנוקמים של רוג'רס נאלץ להימלט מהחוק לאחר שרוג'רס הבריח אותם ממתקן הכליאה בו הם נאסרו בעקבות התנגדותם לפיקוח הממשלתי.
ויז'ן וְוַנדה נמצאים במערכת יחסים זוגית ומוצאים מקלט בסקוטלנד, תוך כדי שויז'ן מסתיר את מראה האנדרואיד במסווה אנושי באמצעות כוחותיו.
כאשר ילדיו של הטיטאן תאנוס מגיעים לכדור הארץ במטרה לעקור את אבן המחשבה מראשו של ויז'ן (מה שיוביל למותו), רוג'רס מגיח יחד עם נטשה רומנוף וסאם וילסון ומציל אותו ואת וונדה.
הם טסים אל ואקאנדה, שם שורי מוצאת דרך להסיר את האבן מראשו ולשמור עליו בחיים.
התהליך לא מסתיים בזמן, זאת לאחר שצבאו של תאנוס מצליח לגבור על "הנוקמים" ולוחמי ואקאנדה.
ויז'ן משכנע את וונדה להשמיד את האבן גם במחיר חייו על מנת להציל את העולם, ומצהיר על אהבתו אליה.
היא עושה זאת בצער, אך תאנוס משתמש באבן הזמן ומשיבו לחיים יחד עם האבן.
הוא קורע את האבן מראשו והורג אותו, כשוונדה מתאבלת על לכתו.